tomron87/hebrew-wikipedia-sentences-corpus huggingface dataset:
המטבע נחשד כתרמית פונזי כיוון שחלק מהמעורבים ביצירת המטבע היו מעורבים בתרמיות פונזי בעבר.
בנובמבר 2016 הזהיר איגוד הביטקוין הישראלי כי OneCoin אינו מטבע דיגיטלי וכי מדובר בהונאה.
ב-2017, משטרת הודו הגישה כתב אישום המאשים 30 איש בתרמית פונזי סביב הפצת OneCoin.
בינואר 2018, פשטה המשטרה הבולגרית על משרדי OneCoin בסופיה, זאת על סמך בקשה ממשרד התובע בבילפלד, גרמניה.
בפשיטה ובחקירה השתתפו המשטרה הגרמנית ויורופול.
לצידה של OneCoin נחקרו עוד 14 חברות הקשורות אליה, והחקירה התבססה על החרמת מחשבים ולקיחת עדויות.
במרץ 2019 נעצר בארצות הברית קונסטנטין איגנטוב (אחיה של המייסדת רוז'ה איגנטובה שהחליף אותה בהנהגת החברה), ונגד שניהם הוגש כתב אישום בגין הונאה.
במאי 2022 הוכנסה איגנטובה לרשימת המבוקשים ביותר של היורופול והוכרז פרס של 5,000 אירו תמורת מידע שיוביל לתפיסתה.
ב-30 ביוני באותה השנה הוכנס שמה גם לרשימת עשרת הנמלטים המבוקשים ביותר על ידי ה-FBI והוכרז פרס בסך של 100,000 דולר תמורת מידע שיוביל למעצרה.
OneNote היא תוכנת מחשב המשמשת בעיקר כמחברת דיגיטלית ללימודים, עיצוב ועריכת טקסטים.
ב-OneNote ניתן לפתור בעיות מתמטיות לצרף קטעי קול, תמונות, סיפורים, ועוד, לצד עריכת מסמכים עם משתמשים אחרים.
OneNote יוצרה ושווקה על ידי חברת מיקרוסופט, והיא חלק ממיקרוסופט אופיס.
מיקרוסופט החלה לשווק את תוכנת ה-OneNote בשנת 2003, כמעין "מחברת וירטואלית" לניהול רשימות, אז היא נמכרה בנפרד מחבילת אופיס, ובמחיר גבוה מאוד, כמעט כמו מחירה של החבילה כולה.
משנת 2007 OneNote היא כבר חלק אינטגרלי מחבילת התוכנות של אופיס.
ה-OneNote בווינדוס 10 נחשבת לגרסה הטובה והיעילה ביותר עד כה של OneNote.
יש לה מספר תכונות שאינן נמצאות ב-OneNote 2016 וכנראה גם לא יהיו ב-OneNote 2019. מיקרוסופט ממליצה להשתמש ב-OneNote של ווינדוס 10 ולא ב-OneNote שמגיע עם אופיס 2016.בשנת 2011 הגיעה ה-OneNote גם לתחום הסלולרי, ויצאה גרסה המותאמת למכשירי האייפון.
יתרונותיה של ה-OneNote על מחברת רגילה
למשתמשים מתחילים OneNote ,נראה כתחליף לוורד, כמעבד תמלילים, אך ישנו הבדל בולט בין תוכנה זו לוורד והוא שכל המסמכים העיקריים מאוגדים במחברת אחת שאותה אפשר לחלק לכמה חוצצים.
היא נראית כמחברת רגילה, אפשר לבחור תצוגה של מחברת חלקה, שורות, משבצות, ועוד דוגמאות נוספות.
לא חלות עליה המגבלות החלות על מחברת רגילה, העמודים אינם מוגבלים באורכם וברוחבם, אפשר לשמור בהם טבלאות, סרטים או קטעי אודיו, אפשר להדביק תמונות, ציורים, צילומי מסך או קבצים בין העמודים כמו כן, מספר העמודים אינו מוגבל.
OneNote מתאימה במיוחד לתלמידים/סטודנטים, מורים/מרצים שצריכים לנהל רשימות באופן יום יומי.
היא מאפשרת למשתמשים לאגד ולארגן מידע מסוגים שונים: טקסטים, תמונות, כתבי יד דיגיטליים, הקלטות שמע, ועוד במקום אחד תחת חלון אחד.
מדובר בסידור שונה של תיקיות וקבצים, במקום ליצור תיקייה לקורס או מקצוע מסוים, יוצרים מחברת אחת וכל שיעור או נושא, מהווה מקטע.
המקטעים הם דומים לאותם חוצצים בקלסר המוכר והידוע, שתלמידים/סטודנטים משתמשים בו כיום, שצריך לאחסן ותופס לנו המון מקום על המדפים בבית.
כמו כן התוכנה מאפשרת לשנות את צבע המקטעים ובתוך אותם המקטעים, אפשר ליצור עמודים.
לדוגמה: משתמש יצר מחברת מתמטיקה, במחברת מתמטיקה, הוא יוצר מספר מקטעים לפי הנושאים הנלמדים, למשל: כפל וחילוק, שברים עשרוניים, חזקות ועוד, כאשר בתוך כל מקטע, ניתן לפתוח עמודים, באופן דומה לעמודים במחברת רגילה.
שימושים ומגבלות של תוכנה OneNote
מנגנון החיפוש ב-OneNote הוא הרבה יותר קל ונוח לשימוש מעבודה עם תיקיות וקבצים משום שהוא מקל באופן משמעותי על מציאה ושליפה של מידע בה.
בכל זמן נתון ניתן לשנות את סדר החוצצים, ולהעביר עמוד מחוצץ אחד למשנהו.
בנוסף אפשרויות החיפוש מהירות באופן שמקל על מציאת פריטים בתיקיות בעלות נפח רב.
מורים למתמטיקה יוכלו להנות מהאופציה הקיימת, לכתיבת משוואות.
קיימת גם אפשרות לכתיבת פונקציות אוטומטית, וגם אופציה לכתיבה בכתב יד, והפיכתו לכתב דפוס.
כאמצעי אבטחה והגנת פרטיות ניתן ליצור סיסמה שתגן על המחברת וניתן לשתף אותה עם משתמשים אחרים.
אפשר לשלוח את המחברת בתור קובץ למשתמשים אחרים, או למורה לשם בדיקת שיעורים.
המחברת מספקת אפשרות נוספת להשלמת שיעור בבית ספר או באוניברסיטה שהוחמץ.
קיימת אפשרות להפוך את המחברת למסמך וורד או לייצא עמוד כמסמך PDF, וכך גם מי שאינו משתמש ב-OneNote יכול לקרוא ולעיין בקובץ.
יתרון בולט נוסף שלה, בעיקר למחשבים ניידים הכוללים בתוכם מצלמה ומיקרופון מובנים היא אפשרות הקלטה מתוך התוכנה עצמה.
ההקלטה תופיע במחברת כסמל של קובץ מדיה רגיל.
כך למשל, אם מורה או מרצה אמר משפט חשוב אפשר לסמן הערה, ולאותו קובץ מוקלט תתווסף סימניה במקום בה הקלדנו את ההערה.
אפשר גם להצמיד תגית לכל ההערות ולמיין אחר כך לפי כל התגיות.
אך ל-OneNote יש גם חסרונות.
למשתמשים חדשים יהיה קושי בהבנת האפליקציה והפעלתה.
הפונקציות שונות בין משתמשי MAC ו-Windows.
בעייתיות נוספת שצוינה בפורומים מקוונים שונים היא חוסר היכולת של OneNote להוסיף מסמכים המיוצרים על ידי יישומים אחרים (כולל יישומי Microsoft אחרים) ב-MAC.
כמו כן, למשתמשי MAC אין אפשרות להשתמש בתכונה זיהוי תווים אופטי.
On A Sunday (בעברית: ביום ראשון) הוא שיר באנגלית שנכתב והולחן על ידי אסתר פאוני, אלכסנדרו שרבו, איואנה ויקטוריה באדה ובוצע על ידי אסתר פאוני.
השיר ייצג את רומניה באירוויזיון 2019 שהתקיים בתל אביב, ישראל, בעקבות זכייתו במקום הראשון בתחרות הגמר הלאומי הרומנית - Selectia Nationala 2019.
מדינהתאריך יציאהפורמטחברת תקליטיםמקורעולם17 בינואר 2019הורדה דיגיטליתאינדפנדנט
On a Night Like This (בעברית: בלילה כזה) הוא סינגל שהוקלט על ידי הזמרת-יוצרת האוסטרלית קיילי מינוג, מתוך אלבומה השביעי, Light Years.
השיר יצא לאור ב-11 בספטמבר 2000, כסינגל השני מתוך האלבום.
השיר הגיע למקום הראשון במצעד המוזיקה האוסטרלי, והשני במצעד הסינגלים הבריטי.
השיר נכתב על ידי סטיבן טורש, מארק טיילור, גראהם סטאק ובריאן רולינג והופק על ידי טורש וטיילור.
השיר הוא שיר בסגנון הדאנס-פופ, המשלב בתוכו גם את סגנון היורודאנס.
עם השיר הופיעה מינוג במיני-סיבוב ההופעות שלה, "Summer 2015".
בנוסף לכך, זכה השיר למעמד הכסף בבריטניה, על סך מכירות של 170,000 עותקים.
הווידאו קליפ הנלווה שצולם לשיר הועלה לערוץ ה-Vevo של קיילי מינוג ב-8 באפריל 2010. הקליפ בוים על ידי דאגלס אייברי.
בתחילת הקליפ, ניתן לראות כמה אנשים מדברים ולאחר מכן את מינוג מגיחה מתוך בריכה.
נכון לאוגוסט 2021, מונה הצפיות של הקליפ עומד על כ-8.5 מיליון צפיות.
On the Run II Tour הוא סיבוב ההופעות השני המשותף של ג'יי זי וביונסה על מנת לקדם את האלבומים שלהם Lemonade ,4:44 ואת אלבומם המשותף Everything Is Love.
ההכרזה על סיבוב ההופעות נעשתה לראשונה ב-12 במרץ 2018 ולאחר מכן ב-6 ביוני אותה שנה התחיל סיבוב ההופעות בווילס והסתיים ב-4 באוקטובר אותה שנה בסיאטל.
זהו סיבוב ההופעות הראשון שלהם מזה 4 שנים מאז סיבוב ההופעות הקודם On the Run Tour בקיץ 2014. ב-31 במאי 2018 נחשף שדי ג'יי חאלד והרכב האר אנד בי Chloe x Halle יהיו זמרי החימום בצפון אמריקה.
ב-16 ביוני במהלך הופעתם בלונדון הזוג הוציא את אלבומם המשותף "Everything Is Love", לשירות הסטרימינג שלהם טיידל.
הם חשפו לראשונה את הקליפ לשיר Apeshit במהלך ההופעה ובסוף הקליפ כתבו "ALBUM OUT NOW".
באותו יום הקליפ גם הועלה לערוץ היוטיוב הרשמי של ביונסה זאת לראשונה שהם מוצאים אלבום כצמד שנקרא The Carters.
סיבוב ההופעות זכה להצלחה מסחרית אדירה כאשר גרף 253.5 מיליון דולר מ-48 הופעות בלבד (5.2 מיליון דולר פר הופעה בממוצע) ובכך הפך לסיבוב ההופעות השלישי המרוויח ביותר לשנת 2018. גם מכירות הכרטיסים היו חסרות תקדים אשר מכירות הכרטיסים לכל ההופעות הסתכמו בסכום של 2,177,049 כרטיסים (כ-45,355 כרטיסים פר הופעה בממוצע).
הכרטיסים להופעות נמכרו במהירות אדירה, הכרטיסים להופעות בהולנד אזלו תוך שעה אחת בלבד (97,869 כרטיסים) וכך גם בפריז (111,615 כרטיסים), לנדובר (81,964 כרטיסים), מזרח רד'רפורד (99,755 כרטיסים), שיקגו (86,602 כרטיסים), יוסטון (88,022 כרטיסים), אטלנטה (105,170 כרטיסים), פסדינה (106,550 כרטיסים) ובלונדון.
On a Roll (בעברית: על הגל) הוא שיר של הזמרת האמריקאית מיילי סיירוס, אשר מופיעה תחת הכינוי "אשלי או", מתוך הפרק "רייצ'ל, ג'ק ואשלי טו" של מיני-סדרת הדרמה "מראה שחורה" בהשתתפותה של סיירוס.
הסינגל יצא לאור ב-14 ביוני 2019, על ידי תקליטי RCA.
עם יציאתו נכנס השיר אל המקום ה-71 במצעד הסינגלים הבריטי.
השיר נכתב על ידי מיילי סיירוס, צ'ארלי ברוקר וטרנט רזנור, הולחן על ידי רזנור והופק על ידי האיש הנעלם.
הווידאו קליפ הרשמי שיצא עבור השיר, הועלה לערוץ היוטיוב של נטפליקס והצליח לצבור 11 מיליון צפיות.
"Once Upon a Dream" (בעברית: "פעם בחלום") הוא סינגל שהוקלט על ידי מרי קוסטה ובילי שירלי, מתוך פסקול הסרט "היפהפייה הנרדמת".
השיר מבוסס על יצירה מהבלט בעל אותו שם מאת פיוטר איליץ' צ'ייקובסקי, ולא יצא כסינגל מתוך הפסקול.
במרוצת השנים זכה לגרסאות כיסוי רבות ולרמיקסים רבים שנעשו עבורו.
בנוסף לכך, היה השיר לשיר הנושא של הסרט.
בגרסת הדיבוב העברי בוצע השיר על ידי לימור שפירא ומומי לוי.
כמו כן, ביצוע נוסף בעברית שקדם לו בוצע על ידי ששי קשת.
ארגוןרשימהמיקוםמקורבילבורד100 שירי דיסניוורס הגדולים בכל הזמנים18
55 שנים אחרי צאתו המקורית של השיר, הקליטה הזמרת-יוצרת האמריקאית בשנת 2014, את השיר מחדש, והוציאה אותו כסינגל מתוך פסקול הסרט "מליפיסנט".
השיר יצא לאור ב-26 בינואר 2014, כסינגל הראשון מתוך הפסקול.
ביום השני שלו ביוטיוב, הצליח האודיו לצבור כמעט 200 אלף צפיות.
נכון לאפריל 2020, מונה הצפיות של הקליפ עומד על כ-38 מיליון צפיות.
On ne change pas הוא אלבום הלהיטים השלישי של הזמרת הקנדית סלין דיון.
אלבום הלהיטים יצא לאור ב-30 בספטמבר 2005, על ידי חברות התקליטים קולומביה רקורדס ואפיק רקורדס.
עם יציאתו נכנס אלבום הלהיטים אל המקום הראשון במצעד האלבומים של קוויבק.
אלבום הלהיטים הופק על ידי רנה אנג'ליל, פול באילרגיון, דידייה ברבליביאן, אריק בנזי, דייוויד פוסטר, הומברטו גטיקה, ז'אן-ז'אק גולדמן, פטריק המפרטזום, דניאל הטו, טינו איזו, יו.פי.
קלר, דייוויד קרוגר, מרסל לפבר, קלוד למאי, קריסטיאן לונדין, פר מגנוסון, אדי מרנאיי ופזמונאים נוספים.
בצרפת, קיבל אלבום הלהיטים את תואר הפלטינה המשולשת על מכירות של למעלה מ-900,000 עותקים.
מקוםתאריםמכירותבלגיה (BEA)פלטינה50,000צרפת (SNEP)פלטינה 3×900,000קנדה (Music Canada)פלטינה 3×300,000שווייץ (IFPI Switzerland)זהב20,000
בשנת 2009, יצא לאור אלבום הלהיטים Best Of – 3 CD, במדינות הדוברות צרפתית ובאירופה.
האלבום כלל בתוכו שלושה תקליטורים בסך הכל.
Once Upon a Time (מעוצב: ; בעברית: היה היה פעם) הוא אלבום האולפן השישי של הזמרת האמריקאית דונה סאמר.
האלבום יצא לאור ב-31 באוקטובר 1977, על ידי חברת התקליטים קזבלנקה רקורדס.
מתוך האלבום יצאו ארבעת הסינגלים: "I Love You", "", "" ו-"Rumour Has It".
עם יציאתו נכנס האלבום אל המקום הראשון במצעד אלבומי הדאנס\דיסקו של בילבורד.
אלבום זה הוא אלבום הקונספט הכפול הראשון של סאמר.
האלבום נוצר בהשראת סיפור סינדרלה והוא מוצג באמצעות סגנון הדיסקו.
הקונספט של האלבום פותח על ידי ג'ויס בוגרט, סוזן מונאו וסאמר עצמה, בהשראת רעיונו של אל בוגאץ.
כל שירי האלבום נכתבו על ידי סאמר, ג'ורג'ו מורודר ופיט בלוט.
האלבום כולו הופק על ידי ג'ורג'ו מורודר ופיט בלוט, בדומה לאלבום הבכורה של סאמר, Lady of the Night ובדומה לאלבומה השני, Love to Love You Baby.
באלבום יש שימוש בכלי נשיפה, כלי פריטה וכלי הקשה כדוגמת סקסופון, גיטרות ותופים.
האלבום הוא האלבום האחרון שהוקלט על ידי סאמר באולפני Musicland שבמינכן, גרמניה.
לאורך האלבום וכפי שמתואר בסיפור, השירים בו מספרים את סיפורה של אישה צעירה שלכאורה חשה לכודה בעולם משלה, אך בזכות הערכה עצמית, היא יוצאת ומגשימה את עצמה, תוך שהיא יוצאת למסע אשר בסופו היא פוגשת באהוב שלה.
במטרה לקדם את האלבום, הוציאה סאמר ארבעה סינגלים מתוך האלבום:
"I Love You" – יצא לאור בדצמבר 1977, כסינגל הראשון והפותח מתוך האלבום.
השיר הופץ בפורמט של תקליט 7 אינץ', ונכתב על ידי סאמר, ביחד עם ג'ורג'ו מורודר ופיט בלוט.
השיר הצליח להיכנס אל העשירייה הפותחת במצעד הסינגלים הבריטי, ובמצעד השירים של נורווגיה.
בספרד, זכה להצלחה כאשר הגיע אל המקום ה-24 במצעד הרשמי של המדינה.
בארצות הברית, הצליח השיר להגיע אל המקום ה-26 במצעד שירי הקאש-בוקס של בילבורד, ואל המקום ה-37 במצעד הבילבורד הוט 100.
"Fairy Tale High" – יצא לאור בדצמבר 1977, כסינגל השני מתוך האלבום בגרמניה בלבד.
בדרום אפריקה, יצא השיר כסינגל ב-13 בפברואר 1978. בדומה לשיר הקודם, גם השיר הזה נכתב על ידי סאמר, מורודר ובלוט.
"Once Upon a Time" – יצא לאור בשנת 1978, כסינגל השלישי מתוך האלבום ביפן בלבד.
השיר זכה להצלחה רבה כאשר כבש את פסגת מצעד שירי הדאנס קלאב של בילבורד, תוך שנשאר במצעד למעלה מ-20 שבועות בסך הכל.
"Rumour Has It" – יצא לאור במרץ 1978, כסינגל הרביעי והאחרון מתוך האלבום.
במצעד הסינגלים הבריטי זכה השיר להצלחה נאה, כאשר הגיע בשיאו אל המקום ה-19. במצעד הבילבורד הוט 100, הגיע השיר בשיאו אל המקום ה-53.
בשבוע צאתו, הצליח האלבום להיכנס אל המקום ה-48 במצעד הבילבורד 200. חודשיים לאחר מכן, הגיע אל המקום ה-26, תוך ששהה במצעד במשך 58 שבועות בסך הכל.
במצעד אלבומי הדאנס\דיסקו של בילבורד, הצליח להגיע אל המקום הראשון.
במצעד אלבומי ה-R&B הגיע בשיאו אל המקום ה-13, תוך ששהה במצעד במשך 26 שבועות בסך הכל.
לבסוף, בדצמבר 1977, העניק איגוד תעשיית ההקלטות האמריקאי את תואר הזהב לאלבום, על מכירות של למעלה מחצי מיליון עותקים במדינה.
במצעד האלבומים הקנדי, נכנס האלבום אל המקום ה-27, תוך שקיבל מטעם איגוד תעשיית ההקלטות הקנדי את תואר הזהב על מכירות של למעלה מ-50,000 עותקים במדינה.
בשנת 1978, קיבל האלבום את תואר הזהב בצרפת, מטעם איגוד תעשיית ההקלטות הצרפתי, על מכירות של למעלה מ-100,000 עותקים במדינה.
במצעד האלבומים הבריטי נכנס האלבום בשבוע צאתו אל המקום ה-26. שבוע לאחר מכן, עלה אל המקום ה-24. בסך הכל, שהה האלבום במצעד במשך 12 שבועות.
ב-7 בנובמבר 1977, העניק איגוד תעשיית ההקלטות הבריטי לאלבום את תואר הזהב, על מכירות של למעלה מ-100,000 עותקים במדינה.
מייקל פרידברג מאתר המוזיקה AllMusic, העניק לאלבום ציון של שלושה כוכבי זהב מתוך חמישה בסך הכל.
תחילה, סקר פרידברג בחיוב את ארבעת הצדדים של האלבום.
בנוסף לכך, טען כי "Fairy Tale High", "Queen for a Day" ו-"If You Got It Flaunt It", מתקשרים לקהילה הגאה, דבר אשר היה צעד "נועז" עבור אמן מיינסטרים באותם הזמנים.
מקוםתאריםמכירותארצות הברית (RIAA)זהב500,000בריטניה (BPI)זהב100,000צרפת (SNEP)זהב100,000קנדה (Music Canada)זהב50,000
"On Top of the World" (בעברית: "על גג העולם") הוא שיר של להקת הרוק Imagine Dragons מתוך המיני-אלבום Continued Silence.
השיר מופיע גם באלבום הבכורה שלהם באולפן הבכורה Night Visions בתור הרצועה החמישית.
"On Top of the World" יצא דיגיטלית כסינגל ב־18 במרץ 2013.
On Top of the World כולל בעיקר פריטת גיטרה ונגינה פסנתר, עם שירה בביצוע הזמר הראשי דן ריינולדס.
המקור שפורסם במקור במפתח ה-C major, השיר עצמו מביע חגיגה של הישג ללהקה לאחר ששאפה במשך שנים להצליח.
השיר משלב את התקדמות האקורדים של CFC-Dm בפסוקים, ו-FCG-Dm במקהלה ובגשר, כאשר מקדמת המקהלה משתמשת ב-Am ו-G כדי ליצור הפסקה שונה בשיר.
השיר בנוי על מדגם של המלחין המינימליסטי של סטיב רייך Clapping Music משנת 1972.
Imagine Dragons ביצעו את השיר בשידור חי בגרסה האוסטרלית של ה-X Factor בשנת 2013.
השיר שימש למספר רב של קמפיינים והופיע פעמים רבות בתקשורות.
הוא הוצג גם במשחק הווידאו Pro Evolution Soccer 2013 של קונאמי, וכמו כן, שימש בפרסומת של Samsung Galaxy Note 8.0 .
השיר הוצג בסרט הילדים הבריטי All Stars.
השיר מופיע בפרק של התוכנית ליב ומאדי "Twin-a-Rooney", ובוצע על ידי דאב קמרון בתפקיד של ליב רוני.
גרסתה של דאב קמרון מופיעה באלבום האיסוף של ערוץ דיסני Play It Loud.
השיר שימש את ESPN לסיקור שלהם של עונת 2013/2014 ב-NBA.
השיר שימש במהלך פרסי היכל המשחקים לשנת Cartoon ברשת 2013.
השיר שימש בטריילרים לסרט הקרודים.
WPVI-TV בפילדלפיה, פנסילבניה משתמשת בשיר כדי לקדם את חדשות הבוקר שלהם, Action News Mornings.
השיר משמש בסרטון הקידום של קוקה קולה "רגעים של אושר", המוצג אך ורק בעולמה של קוקה קולה באטלנטה, ג'ורג'יה.
השיר הוצג בפסקולים של אלפא ואומגה: אגדת מערת השן המסורה ואנגרי בירדס.
בנובמבר 2017, פורד השתמשה בשיר זה בפרסומת המכירות שלהם למכירות בלאק פריידיי .
ב־13 בנובמבר 2013 הלהקה הוציאה סרטון מוזיקה רשמי לשיר.
הסרטון מעיד על תאוריית קונספירציה פופולרית לפיה נחלפו הנחיתה של ירח בשנת 1969, את הקטעים שביים סטנלי קובריק וכי קובריק התייחס אז לקבוצה בשני סרטיו הבאים.
בסרטון, להקת רוק הדומה לביטלס (אותם מגלמים חברי הלהקה) מעמידה פנים שהם אסטרונאוטים ונוחתים על הירח המזויף.
ההקלטה משתבשת כשמעריצי הלהקה זורמים לבמת הסאונד והופכים את האירוע לקונצרט רוק, הרבה למגינת לבם של קובריק והנשיא ריצ'רד ניקסון, שנמצא גם הוא ביד; אף על פי שאף אחד אחר שלא צופה, לא באולפן ולא בבית, נראה מודאג מהגילוי של קונצרטים, במקום ליהנות מהמוזיקה.
הסרטון מתייחס בקצרה לתאוריית קונספירציה פופולרית נוספת מאותה העת, לפיה חבר הביטלס פול מקרטני נפטר בשנת 1966 והוחלף על ידי מראה דומה .
הקליפ צולם בפרובו, יוטה, וכולל קומואים מפורסמים שונים הקשורים לפרובו או אוניברסיטת בריגהאם יאנג, כולל ג'ון חדר, וויט הרטפורד, שחקן תוכנית הטלוויזיה סטודיו C, הגיטריסט רובי קונולי, ו- חברים בסאונד החשמלי החדש.
הזמרת אג'ה וולקמן, אשתו של דמיון ריינולדס, דמותו של דראונס, מופיעה כאשתו של דמותו של ריינולדס.
את הקליפ ביים משותף מאט איסטין וקורי פוקס.
פרסשנהקטגוריהתוצאהפרסי בחירת הנוער2014שיר הרוק הנבחר
מקוםתאריםמכירותארצות הברית (RIAA)פלטינה 5×5,000,000בריטניה (BPI)פלטינה 2×1,200,000
On the Road Again (בתרגום חופשי: שוב יוצאים לדרך) הוא סינגל של להקת הבלוז רוק האמריקאית Canned Heat, שהופיע לראשונה באלבום "Boogie with Canned Heat" משנת 1968, ונחשב לאחד מבין השירים הפופולריים ביותר של הלהקה.
השיר היה לאחד השירים המושמעים ביותר במדינות רבות, והיה בצמרות מצעדי הפזמונים של שנת 1968. השיר יצא גם כסינגל בתקליט ויניל ב-24 באפריל 1968. ביצוע השיר של הלהקה בפסטיבל וודסטוק נחשב לאחת ההופעות המצליחות של הלהקה, והוא אף נכנס לסרט וודסטוק שיצא מאוחר יותר.
השיר נכתב על ידי גיטריסט וזמר הלהקה אלן וילסון ואמן הבלוז פלויד ג'ונס, איתו עבד וילסון בקריירה המוקדמת שלו.
הגרסה הראשונה של השיר נכתבה על ידי שניהם בשנת 1953. בשנות השישים המאוחרות, החלו חברי הלהקה, ובראשם אלן וילסון ובוב הייט, לעבד את השיר.
מנגינתו הייתה מבוססת חלקית על השיר "Big Road Blues" שכתב טומי ג'ונסון בשנת 1928.
ההקלטות של השיר היו בין ההקלטות הראשונות לאלבום "Boogie with Canned Heat".
את ניגון התופים באלבום ביצע פרנק קוק, מתופף הלהקה המקורי, על אף שהוא לא היה המתופף בשאר האלבום.
הגרסה המקורית שהוקלטה ארכה כשבע דקות וכללה קטעי אלתור מפוחית וגיטרה, אך בגרסת האלבום נערך השיר כך שאורכו היה 4:55 ובגרסת הסינגל 3:55.
לאחר שיצא כחלק מהאלבום, השיר הושמע רבות ברדיו האמריקאי והבריטי וחברת התקליטים "Liberty Records" מיהרה להוציא את השיר גם כסינגל.
כדי להפוך את השיר ליותר "ידידותי" לתחנת Top-40 AM האמריקאית, חברת התקליטים הורידה דקה שלמה מהשיר.
הסינגל היה לראשון שנכנס למצעדי הפזמונים מכל שירי הלהקה.
On a Clear Day You Can See Forever (בעברית: ביום בהיר אפשר לראות לנצח) הוא פסקול של סרט בעל אותו השם, בכיכובם של ברברה סטרייסנד ואיב מונטאן.
הפסקול הופץ ב-1 ביולי 1970 על ידי חברת התקליטים האמריקאית קולומביה רקורדס.
מבחינה מוזיקלית האלבום כולל מוזיקת מקהלה ותזמורת חיה.
מתוך האלבום לא יצאו סינגלים רשמיים מלבד שיר הנושא אשר יצא כסינגל שיווקי.
המפיק והמפיק בפועל של האלבום היה וואלי גולד אשר לימים עבד עם סטרייסנד גם על אלבומים שלה.
נכתב על ידי אלן ג'יי לרנר והולחן על ידי בורטון ליין.
בשנת 2008 האלבום יצא מחדש על גבי תקליטור.
המבקרים שיבחו את האלבום ואת היכולות הווקאליות של סטרייסנד.
אם כי מבחינה מסחרית זהו אחד האלבומים שפחות הצליחו בארצות הברית באותה תקופה כאשר הגיע למקום ה-108 בלבד במדינה.
אם כי עבור מונטאן זהו היה אחד האלבומים המצליחים שלו במדינה.
Once Upon a Christmas (בעברית: היה פעם חג המולד) הוא אלבום אולפן ואלבום חג מולד משותף של קני רוג'רס ודולי פרטון.
את האלבום הקליטו השניים כבר באוגוסט 1984, והוא יצא לאור על ידי חברת התקליטים RCA ויקטור ב-29 באוקטובר באותה השנה.
מתוך האלבום יצא חמישה סינגלים בסך הכול.
האלבום מכיל בתוכו הקלטות מחודשות של שירי חג מולד ידועים כמו "The Christmas Song" ו-"White Christmas".
מקוםתאריםמכירות ארצות הברית (RIAA) פלטינה 2× 2,000,000 קנדה (Music Canada) פלטינה 5× 500,000
Once More (בעברית: עוד פעם אחת) הוא האלבום המשותף החמישי של הזמרת דולי פרטון והזמר פורטר ווגונר, אשר יצא ב-3 באוגוסט 1970 על ידי RCA ויקטור.
האלבום הופק על ידי בוב פרגוסון שהפיק גם את אלבומיה הקודמים של הזמרת.
האלבום הגיע למקום ה-7 במצעד אלבומי הקאנטרי האמריקאי ולמקום ה-191 במצעד בילבורד 200.
הסינגל "Daddy Was an Old Time Preacher Man" הגיע למקום ה-7 במצעד שירי הקאנטרי, והועמד לפרס גראמי בקטגוריית "הביצוע הטוב ביותר בשיר קאנטרי להרכב או קבוצה".
הקלטות האלבום התקיימו במשך 3 ימים בחודשים אפריל ומאי בסטודיו בי של RCA בנאשוויל.
האלבום כולל את השיר "Daddy Was an Old Time Preacher Man", אשר גם יצא כסינגל ונכתב על הכומר ג'ייק אוונס הסבא מצד אמא של פרטון.
האלבום יצא לבסוף בהוצאת RCA ויקטור באוגוסט 1970.
האלבום הגיע למקום השביעי במצעד אלבומי הקאנטרי האמריקאי ולמקום ה-191 במצעד האמריקאי הרשמי.
האלבום יצא ב-3 באוגוסט 1970 בשני פורמטים: תקליט וקלטת שמע.
מתוך האלבום יצא הסינגל "Daddy Was an Old Time Preacher Man", שיצא ביוני באותה השנה והגיע למקום השביעי במצעד שירי הקאנטרי ולמקום ה-12 במצעד שירי הקאנטרי.
OneWeb (שם רשמי: Network Access Associates Ltd) היא חברת תקשורת גלובלית הבונה יכולת לספק שירותי אינטרנט לוויני פס רחב ברחבי העולם.
מטה החברה נמצא בלונדון, ויש לה משרדים בקליפורניה ומתקן לייצור לוויינים בפלורידה.
זהו מיזם משותף עם איירבוס ביטחון וחלל.
החברה הוקמה על ידי גרג וילר בשנת 2012. בשנת 2015 היא הבטיחה השקעה של 500 מיליון דולר.
בשנת 2016 התקבלה הלוואה מסופטבנק.
OneWeb החלה את שיגור רשת של יותר מ-650 לווייני מסלול, בפברואר 2019, ועד למאי 2021 שיגרה 218 מתוך 648 לוויינים מתוכננים.
מטרת OneWeb הייתה לספק שירותי אינטרנט ל"כולם, בכל מקום", לספק חיבורי אינטרנט למקומות כפריים ומרוחקים וכן למגוון שווקים.
לאחר פשיטת הרגל החברה שיגרה עוד 36 לווייני OneWeb ב-18 בדצמבר 2020 ובמאי 2021.
בשנת 2020 החברה הכריזה על פשיטת רגל אך הצליחה להשתקם.
בשנת 2022 הוכרז על מיזוג עם Eutelsat.
רעיון המערכת שייך לחברת WorldVu Satellites Ltd.
(כיום OneWeb LLC), המשתמשת בשם החלופי "L5" במסמכי בקשה לאישור ברגולציות שונות.
השלב הראשון של פיתוח כלל הקמת מערכת לוויין ראשונית והפעלת גרסאות ההדגמה הראשונות של מכשירי קצה עד סוף 2020, ותחילת פעילות מסחרית באזורי הים, למגזר התעופה, הממשלה והעסקים תוכננה לשנת 2021. מתוכנן שהשלב הראשון של המערכת יורכב מלוויינים הממוקמים ב-18 מסלולים, 36 לוויינים כל אחד.
במקביל, 588 לוויינים מגובה 1,200 ק"מ יספקו את שירותי התקשורת העולמיים, ו-60 לוויינים ייהיו במסלולים כגיבוי.
שיגורי הלוויין מתבצעים מקוסמודרום בייקונור, קוסמודרום ווסטוצ'ני וממרכז החלל בגויאנה.
כדי ליישם את הרעיון, תוכנן להשיג עד 3 מיליארד דולר מהון פרטי כדי להפעיל את המערכת בשנים 2019–2020. התוכנית העסקית של OneWeb היא לספק גישה בפס רחב למאות מיליוני משתמשים פוטנציאליים החיים באזורים שלא מחוברים לרשת האינטרנט.
לאחר השקת הרשת כולה, המערכת תוכל לספק קצב העברת נתונים של 10 טרה-ביט לשנייה לאזורים מרוחקים ברחבי העולם, באמצעות טכנולוגיות Wi-Fi, LTE (4G), 3G ו-2G לחיבור טלפונים ניידים, טאבלטים וניידים באמצעות מכשירי קצה זולים קטנים באמצעות רשת הלוויין OneWeb.
קישור אינטרנט לאזורים מרוחקים הוא הסיבה שרוסיה מסייעת בשיגור הלוויינים, משום שזה יאפשר לה לפרוס רשת אינטרנט במיקומים נידחים כמו באזור חוג הקוטב הארקטי.
ניתן יהיה לחבר טלפון סלולרי, טאבלט ונייד ללוויינים דרך מכשיר הקצה של OneWeb, המורכב מצלחת לווין, מקלט ויחידת תקשורת Wi-Fi / LTE / 3G.
לכל לוויין OneWeb יש אחיזה שמאפשר לחלליות אחרות להתחבר במסלול ולהחזירן לאטמוספירה של כדור הארץ כדי להישרף עם חזרתם.
OneWeb מתכננת לפרק את לווייניה לאחר סיום חייהם, באמצעות מערכת הנעת פלזמה של החללית כדי להוריד את הגובה ולהיכנס שוב לאטמוספירה.
כדי לשגר לוויינים למסלול נתון, משתמשים בטיל שלב עליון (RB) מסוג "פרגאט".
החוזה קובע שיגור לוויינים במשקל של כ-150 ק"ג למסלול מעגלי בגובה 1,200 ק"מ.
כל שיגור היה צפוי לכלול כ-36 לוויינים.
10 הלוויינים הראשונים לשיגור נבנו על ידי איירבוס.
השאר נבנו על ידי מיזם משותף בין OneWeb ואיירבוס ביטחון וחלל במפעל פלורידה.
כדי לספק שירותים ברוסיה בשנת 2017, הוקם מיזם משותף בהשתתפות OneWeb (עם נתח ראשוני של 60%) וחברת "גונץ למערכות לוויין" הרוסית (40%).
בינואר-פברואר 2019 הוגדל חלקו של הצד הרוסי לנתח שליטה של 51%; OneWeb - 49%.
כמו כן, על פי מנכ"ל רוסקוסמוס דמיטרי רוגוזין, תוכנן לקבל חלק בפרויקט הראשי OneWeb.
בדצמבר 2017, ועדת המדינה הרוסית לתדרי רדיו לא הקצתה תדרים עבור OneWeb לפעול ברוסיה מבלי לחשוף את הסיבה בפומבי.
לפני ישיבת הוועדה נתן משרד ההגנה תגובה חיובית לפניית OneWeb.
שירות האבטחה הפדרלי ותאגיד המדינה רוסקוסמוס השיבו בחיוב, אך בתנאים מסוימים, בעוד שרגולטור האינטרנט הממשלתי, סוכנות רוסקומנדזור, התנגד לבקשת החברה.
על פי הצהרות העיתונות, באוקטובר 2018 אמרו גורמים בשירות הביטחון הפדרלי הרוסי כי OneWeb מהווה איום על ביטחון המדינה ברוסיה, מכיוון שחלק מהאזורים ברוסיה עשויים להיות תלויים לחלוטין בשירות לוויינים זר וכי המערכת יכולה לשמש לצורכי מודיעין.
לדעתם, ניתן לארגן מערכת תקשורת לוויינית מקומית יחד עם הודו, סין ומדינות אחרות ש"אינן נוקטות מדיניות אגרסיבית כלפי רוסיה"..
באוקטובר 2018 עלו דיווחים כי OneWeb מוכרת את גרעין השליטה שלה במיזם המשותף.
בינואר-פברואר 2019, חברת הבת של רוסקוסמוס, גונץ, קיבלה את השליטה במיזם המשותף וחלקה הוגדל ל-51%, כך גונץ הפכה לבעלים העיקרי של המיזם המשותף.
באביב 2022 החברה החליטה להפסיק שיגורי לוויינים מאתרים בתוך רוסיה.
עד אז בוצעו 11 שיגורים מוצלחים, רובם במהלך 2020. בדצמבר 2022 בוצע שיגור ממרכז החלל סאטיש דאוון ובשנת 2023 מנמל החלל קייפ קנוורל ובסיס חיל האוויר ונדנברג.
מספר לוויינים פעילים במאי 2023 היה 634. מהנדסי החברה החלו בבדיקות לקראת הפעלה מסחרית של המיזם במהלך שנת 2023.
ב-20 במאי 2023 בוצע שיגור ראשון של לווין ניסוי מהדור השני.
בשנת 2017 היו מגעים לאיחוד עם חברת אינטלסט שלא הגיעו להסכמה.
ב-28 במרץ 2020 הגישה OneWeb בקשה לפשיטת רגל לבית המשפט במדינת ניו יורק, על פי הודעה לעיתונות באתר האינטרנט שלה נאמר כי "החברה וכמה מחברות הבת הנשלטות שלה הגישו מרצונן הגנה במסגרת פשיטת רגל פרק 11 בבית המשפט לפשיטת רגל במחוז דרום ניו יורק", נכתב בהודעתה.
תהליך השגת המימון הדרוש היה קשה בשל המצב עם התפשטות נגיף COVID-19. בנובמבר 2020 OneWeb יצאה מהליך פשיטת רגל הודות להשקעות של ממשלת בריטניה ושל חברת בהארטי העולמית שמבוססת בהודו בשווי של יותר ממיליארד דולר.
בשנת 2022 דווח על מיזוג החברה עם חברה צרפתית Eutelsat.
תהליכי המיזוג צפויים להסתיים במחצית השנייה של שנת 2023.
"On the Ground" (בעברית: "על הקרקע") הוא שיר שהוקלט על ידי הזמרת-יוצרת הדרום קוריאנית רוזה, מתוך אלבום הסינגל הראשון שלה, -R-.
השיר יצא לאור ב-12 במרץ 2021, על ידי חברות התקליטים אינטרסקופ רקורדס ו-YG אנטרטיינמנט, כסינגל הראשון מתוך אלבום הסינגל.
השיר הגיע למקום הראשון במצעד הבילבורד גלובל 200.
הווידאו קליפ הרשמי של השיר פורסם ב-12 במרץ 2021 והועלה לערוץ היוטיוב הרשמי של בלאקפינק.
הקליפ מתחיל בכוכב שביט שנראה מהשמיים.
בהמשך, מוצגת רוזה כשהיא יושבת בחדר שינה, כאשר נברשת נופלת מהתקרה.
בסצנה הבאה מוצגת רוזה כשהיא עוזבת תיאטרון לבושה בבגד גוף שחור.
נכון לאוקטובר 2023, מונה הצפיות של הקליפ עומד על למעלה מ-345 מיליון צפיות.
מדינהתאריך יציאהפורמטחברת תקליטיםמקורעולם12 במרץ 2021הזרמת מוזיקה • הורדה דיגיטליתאינטרסקופ • YG
"On oublie le reste" (בעברית: "אנחנו שוכחים את השאר") הוא שיר שהוקלט על ידי הזמרת-יוצרת הצרפתייה ג'ניפר, בהשתתפות הזמרת-יוצרת האוסטרלית קיילי מינוג, מתוך אלבומה של ג'ניפר, Nouvelle page.
השיר יצא לאור ב-9 באוקטובר 2019, על ידי חברת התקליטים TF1 מיוזיק, כסינגל מתוך האלבום.
השיר הגיע למקום התשיעי במצעד השירים הצרפתיים הדיגיטליים.
השיר נכתב על ידי קתי דניס, רוב דייוויס, אלן קורסון, ברברה פראבי, בובאן אפוסטולוב ומנון פאלמר והופק על ידי בוב סינקלר.
השיר יצא לאור ב-9 באוקטובר 2019, כסינגל השלישי הכללי וכסינגל ראשון מתוך מהדורת הדלוקס של אלבום האולפן של ג'ניפר, Nouvelle Page.
הוא יצא בהוצאת TF1 מיוזיק.
בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-1.6 מיליון השמעות.
הווידאו קליפ הרשמי של השיר פורסם ב-6 בדצמבר 2019, ובו ניתן לראות את ג'ניפר רוקדת לצד אורות ניאון בצבעים שונים.
במהלך הקליפ, ניתן לראות רקדני ליווי שונים, שרוקדים לצידה של ג'ניפר ומבצעים עימה את השיר.
בין קטעי הקליפ, מבוצעים קטעים מתוך שירה של מינוג, "Can't Get You Out of My Head", משנת 2001.
נכון לאוקטובר 2021, מונה הצפיות של הקליפ עומד על למעלה מ-1.5 מיליון צפיות.
מדינהתאריך יציאהפורמטחברת תקליטיםמקורעולם9 באוקטובר 2019הזרמת מוזיקה • הורדה דיגיטליתTF1 מיוזיק
"On the Sunny Side of the Street" (בעברית: "על הצד השמשי של הרחוב") הוא שיר שפורסם ב-1930, פרי עטה של דורותי פילדס.
את הלחן חיבר ג'ימי מקיו.
הוא בוצע לראשונה על ידי הארי ריצ'מן וגרטרוד לורנס בתוכנית Lew Leslie's International Revue.
טד לואיס היה הראשון שפרסם הקלטה של השיר.
אחריו הוציא הארי ריצ'מן לאור גרסה מוקלטת בקטלוג 4747.
לאחר שהפך לסטנדרט ג'אז, הוא נוגן על ידי לואי ארמסטרונג, נט קינג קול, דייב ברובק, ארל היינס, בני גודמן, ליונל המפטון, ארול גארנר, דיזי גילספי, ארט טייטום, קאונט בייסי ולסטר יאנג.
הגרסה של ארמסטרונג הוקלטה בסולם דו מז'ור.
בנוסף, השיר הוקלט על ידי בילי הולידיי, בינג קרוסבי, ליונל המפטון, דיינה וושינגטון, אלה פיצג'רלד, ג'ודי גרלנד, דוריס דיי, ברנדה לי, נט קינג קול, פרנק סינטרה, וילי נלסון, ג'ון באטיסט ורוד סטיוארט.
"On the Loose" הוא סינגל של הזמר-יוצר האירי נייל הורן המופיע כסינגל הרביעי באלבום האולפן הראשון שלו, Flicker.
השיר יצא ב-16 בפברואר 2018 בהוצאת חברת התקליטים קפיטול רקורדס.
השיר נכתב על ידי נייל הורן, ג'ון ראיין וג'וליאן בונטה, והופק על ידי ג'וליאן בונטה.
נכון לספטמבר 2023, השיר הושמע למעלה מ-50 מיליון פעמים ביוטיוב, ולמעלה מ-96 מיליון פעמים בספוטיפיי.
אזורתאריךפורמטגרסהחברת תקליטיםהערותעולמי 16 בפברואר 2018הורדת מוזיקהאלטרנטיבית קפיטול רקורדסאוסטרליהלהיט רדיו עכשווי ארצות הברית 20 בפברואר 2018 9 במרץ 2018הורדת מוזיקה רמיקס בייסיק טייפ 15 במרץ 2018אקוסטית 23 במרץ 2018 רמיקס Slenderbodies
"Once in a Lifetime" (בעברית: "פַּעַם בַּחַיִּים") הוא שיר שהוקלט על ידי הלהקה הגרמנית גרגוריאן, מתוך אלבום הבכורה שלה, (1991).
הוא יצא לאור ב-10 בנובמבר 1991, בהוצאת חברת התקליטים מטרונום רקורדס, כסינגל מתוך האלבום.
את השיר כתב והפיק פרנק פיטרסון עם כתיבה נוספת של תומאס שוורץ ומתיאס מייסנר.
במרוצת השנים, הוקלט השיר פעמים רבות בידי מוזיקאים שונים ברחבי העולם.
הוא הוקלט על ידי האחיות עוז, ופורסם כסינגל משותף עם גרגוריאן בשנת 1991. בשנת 1993 הקליטה אותו הזמרת-יוצרת האנגלייה שרה ברייטמן, כחלק מאלבום האולפן השלישי שלה, שיצא לאור באותה השנה והקונספט שלו עוסק במים.
בהמשך, הוקלט בידי הזמרת הספרדייה פרינססה .
היא הקליטה שתי גרסאות שונות.
הראשונה הוקלטה בשפה הספרדית, בשם "Que te quiero"; היא נכללה באלבום באותו שם.
השנייה הוקלטה בשפה האנגלית ונכללה באלבום I Won't Forget You משנת 1999. מילות השיר של האחרונה נלקחו מגרסתה של ברייטמן.
השיר נכתב על ידי פרנק פיטרסון, תומאס שוורץ ומתיאס מייסנר והופק על ידי פיטרסון גם כן.
הוא פורסם כסינגל רשמי והופץ בפורמט של תקליטור וגם של תקליט בגרסאות 7 אינץ' ו-12 אינץ'.
רמיקס בלעדי בשם "Summer Mix" נכלל רק בגרסת התקליט ומעולם לא יצא בפורמט התקליטור.
מספר עשורים לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-3.5 מיליון השמעות.
הווידאו קליפ הרשמי של השיר פורסם ב-2 בספטמבר 2021 והועלה ליוטיוב.
הוא צולם בחלקו בשחור-לבן וכולל מספר סצנות שונות.
חלקים ממנו צולמו בחוף הים וניתן לראות בחורה צופה בגבר המתהלך על החול.
בהמשך לכך, הם מתאחדים והמטרה היא להמחיש את הקונספט של מילות השיר, העוסקות באהבה של פעם בחיים.
נכון למרץ 2024 עומד מונה הצפיות של הקליפ על למעלה מ-2 מיליון צפיות.
אזורתאריך יציאהפורמטחברת תקליטיםמקורכלל העולם10 בנובמבר 1991תקליט 7" • תקליט 12" • תקליטורמטרונום
בשנת 1993, הקליטה מחדש את "Once in a Lifetime" הזמרת-יוצרת האנגלייה שרה ברייטמן, כחלק מאלבום האולפן השלישי שלה, (1993).
הוא יצא לאור באותה השנה בה הוקלט, בהוצאת חברת התקליטים A&M רקורדס.
הוא הופק והולחן בידי המוזיקאים המקוריים שיצרו אותו, אך שוכתב מחדש בידי ברייטמן ופיטרסון.
בגרסתה של ברייטמן שולבו טקסטים חדשים שלא הופיעו בגרסה המקורית.
מאוחר יותר, הקליטה הזמרת הספרדייה פרינססה את השיר גם כן בשתי גרסאות; אחת מהן הוקלטה לפי הגרסה של ברייטמן.
הגרסה הראשונה הוקלטה בשם "Que te quiero" בעוד השנייה נקראה לפי השם המקורי.
כחלק מהאלבום בו נכלל, ממשיך "Once in a Lifetime" את "Ship of Fools" שנמצא לפניו.
לקראת סיומו, הוא ממשיך היישר ל-"Cape Horn".
בשנת 1993 הוציאה שרה ברייטמן ביחד עם המפיק המוזיקלי פרנק פיטרסון את אלבום האולפן השלישי שלה, .
הקונספט של האלבום נוצר בהשראת האוקיינוס והמים בפרט.
במסגרת הקלטות השיר, החליטה הזמרת לשכתב את השיר ולהוסיף לו מספר קטעים שכתבה בעצמה.
בתחילתו, מבצעת שורות בשפה הספרדית העוסקות בפיתוי: .
בהמשך לכך, היא מצהירה: .
השורות האלה עוסקות ב-BDSM, שמהווה שם כולל לתפיסת זהות והעדפה רגשית המערבת פרקטיקות אירוטיות בעלות מרכיב מרכזי של יחסי שליטה.
לאורכו של השיר יש עיסוק מתמשך במיניות ותשוקה עזה בין שני זוג האהובים, תוך שימוש בתיאורים שונים הבאים לבטא את כוונת הדוברת.
OneIce הוא מרכז ספורט הנמצא במושב תנובות שבישראל, שנחנך ב-2018.
המרכז כולל מגוון גדול של מתקני ספורט להוקי קרח והחלקה על הקרח והוא מארח תחרויות החלקה אמנותית ומשחקי הוקי קרח.
זהו המתקן היחידי בגודל תקני ובעל אבזור תקני להוקי קרח במרכז הארץ.
ליגת ההוקי קרח הישראלית - מאז 2023 מארח כמה ממשחקי הליגה ואת אימוני נבחרת ישראל.
ב-2023 התקיימה במקום אליפות העולם בהוקי קרח נשים דרג 3B.
"Onda alta" (בעברית: "גל גבוה") הוא שיר שהוקלט על ידי הזמר האיטלקי דארגן ד'אמיקו.
הוא יצא לאור ב-7 בפברואר 2024 בהוצאת חברת התקליטים איילנד רקורדס, כסינגל מתוך אלבום האולפן שלו, Ciao America.
השיר נכתב על ידי המבצע, אלפרדו רפטי מוגול, אדווין רוברטס, ג'אנלואיג'י פאציו וסטפנו מרלטה.
בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-24.5 מיליון השמעות.
"Onda alta" היה שירו של ד'אמיקו לפסטיבל סן רמו השנתי, הקדם האיטלקי לאירוויזיון 2024, שהתקיים במאלמה שבשוודיה.
אזורתאריך יציאהפורמטחברת תקליטיםמקורעולם7 בפברואר 2024הזרמת מוזיקה • הורדה דיגיטליתאיילנד רקורדס
One Fantastic Day הוא אלבום האולפן החמישי של להקת רוקפור, והשני המושר כולו באנגלית.
האלבום, שנכתב במהלך סיבוב ההופעות לקידום אלבומם הקודם Supermarket, מסמן העמקה של הלהקה לתוך סגנון הפסיכדליה של שנות השישים, עמוס השפעות וציטוטים ועם זאת מקורי וחדשני.
לאלבום יצאו 3 סינגלים: "Seatbelts" (הכולל גם גרסה בהופעה לשיר "Tomorrow Never Knows" של הביטלס), "President of Me" (הכולל גם את הקטע האינסטרומנטלי "Sanjay" בליווי נגן הסארוד ההודי סאנג'אי קומר שרמה, ואת השיר "Pop Song '89" בביצוע בהופעה, במקור של להקת R.E.M.), ו־"Where The Byrds Fly".
בנוסף להפצה על גבי תקליטורים, האלבום נמכר גם על גבי תקליט בהפצה מצומצמת של 500 עותקים ממוספרים.
האלבום קיבל ביקורות טובות: המגזין All Music Guide העניק לו ציון של 3 כוכבים (מתוך 5).
בדירוג המבקרים של מגזין המוזיקה הנחשב רולינג סטון לאלבומים הטובים ביותר לשנת 2001, בחר בו המבקר ריצ'י אונטרברגר לאחד מעשרת אלבומי השנה שלו.
כל השירים נכתבו והולחנו על ידי רוקפור.
אלי לולאי - קולות, גיטרת קצב, אפקטים
ברוך בן יצחק - גיטרות, מלוטרון, פסנתר, קולות שניים
מרק לזר - גיטרה בס, בס כפול, פסנתר, סטילופון, גלוקונספיל, קולות שניים
איסר טננבאום - תופים, טבלה, כלי הקשה
נעם רפפורט - מלטרון ופסנתר
אלדד גואטה - סינתיסייזר מוג ואורגן האמונד
One Cold Night הוא אלבומה החמישי של הלהקה הדרום אפריקאית סית'ר.
האלבום מכיל שירים אקוסטיים עם קטעים מההופעה האקוסטית של סית'ר.
בנוסף לזה האלבום כולל שירים מאלבומיה של סית'ר מכל הזמנים ורוב השירים הם שירים ש"קיבלו" גרסה אקוסטית מיוחדת.
האלבום כולל בנוסף ראיון עם שון מורגן על הלהקה והדיסק.
Immortality (מהEP "קשר את ידי" - גרסת כיסוי לשיר של פירל ג'ם)
One Hot Minute הוא אלבום האולפן השישי של להקת רד הוט צ'ילי פפרז, שיצא לאור בשנת 1995.
לאחר שג'ון פרושיאנטה, גיטריסט הלהקה בשני האלבומים הקודמים, עזב בעקבות בעיות סמים, הצטרף ללהקה דייב נבארו, יוצא להקת ג'יינס אדיקשן.
נגינתו של נבארו שונה משל פרושיאנטה, וזה התבטא באלבום, שהיה שונה מהאלבומים הקודמים (Mother's Milk ו-Blood Sugar Sex Magik) בהם בלט הפאנק.
פרושיאנטה (אשר חזר ללהקה) אינו מוכן לנגן שירים מהאלבום בהופעות, ובדיסק הלהיטים Greatest Hits של הלהקה האלבום זכה לייצוג של שיר אחד (my friends).
בעקבות השינויים בסגנון, האלבום זכה לביקורות צוננות ממעריצי הלהקה ומכר עותקים מעטים יחסית לשניים הקודמים.
השיר Pea מבוצע על ידי הבסיסט פלי (כולל קולות), והוא אחד משיריה הבוטים ביותר של הלהקה.
Tearjerker ו-Trancending נכתבו על מותם של בני אדם, האחד על סולן להקת נירוונה קורט קוביין והשני על חברם הקרוב של הלהקה ריבר פיניקס.
גם My Friends וגם Deep Kick נכתבו אודות ילדותם של אנתוני קידיס (הסולן) ופלי.
בין הילדים ששרים את קולות הרקע ב-Aeroplane נמצאת גם בתו של פלי, קלרה.
השיר (מילולית ומוזיקלית) נחשב לאחד האפלים והכבדים ביותר של הלהקה.
הוא נפתח באווירה שקטה ומוזרה, (המושפעת מרוק פסיכדלי) ואז פורץ למנגינה מהירה ואנרגטית, שנמשכת עד לסיומו השקט הרגוע.
קולו של הסולן אנתוני קידיס נשמע מקוטע ומעוות במשך כל השיר.
הקליפ של השיר, הוא היקר ביותר שהלהקה צלמה עד כה, ובו מככבת הנשיקה המפורסמת בין גיטריסט הלהקה, דייב נבארו, לאנתוני.
בלדה אקוסטית המאופיינת בסגנון שונה מזה של שאר שירי האלבום.
השיר מתייחס לרגשותיו של אנתוני כלפי חבריו הסובלים מבעיות סמים.
המסר של השיר הוא חיובי, ומציין שתמיד ישנה תקווה להחלץ מכל מצב קשה.
יחד עם Warped, השיר זכה להצלחה די גדולה כסינגל שני.
הוא אף היה השיר היחיד מהאלבום אשר הופיע באוסף הלהיטים של הלהקה.
אחד השירים העליזים באלבום, בו השתמר הפאנק שכל-כך בלט באלבומים הקודמים של הלהקה.
באופן מילולי, זהו שיר אפל, המתייחס להשפעתו של הסם על גופו של האדם, והאשליות שזה יוצר.
בסופו, ניתן לשמוע את בתו של פלי הבסיסט, קלרה, שרה יחד עם חבריה את הפזמון.
סינגל אשר נכשל בשוק, עקב תגובות המעריצים שטענו כי:"זה לגמרי לא הסגנון שלהם".
זהו שיר אנרגטי ורועש, המושפע מההבי מטאל שהביא ללהקה הגיטריסט דייב נבארו.
יש הטוענים כי השיר מתייחס לשימוש בסמים, היות שבCoffee Shop בהולנד, מותר השימוש בסמים קלים.
השיר לא זכה להצלחה במצעדים, למרות שסגנונו בהחלט מזכיר את הFאנק אשר אפיין את אלבומי האולפן הקודמים של הלהקה.
השיר הוא מעין ביקורת על קנאתה הדתית של הכנסייה, המנסה לכפות על מאמיניה עקרונות שהם אינם רוצים בהם.
בפזמון מוזכרות דרכי האינקויזיציה לחקור את קורבנותיה, וכי הלהקה בזה להן.
שם השיר לקוח משם התפילה Shallow be thy name.
למעשה, השיר מעולם לא נכלל באלבום.
הופעתו הייתה חד פעמית בסרט "Beavis and Butt-Head Do America", בו הופיעו הצ'ילי פפרז כלהקה מצוירת.
בעקבות הביקורות החיוביות הרבות שהשיר זכה לקבל, הוא שוחרר כסינגל.
בנוסף, זוהי גרסת כיסוי ללהיט של הOhio Players משנות השבעים.
אווירתו שונה בתכלית משאר שירי האלבום, וניתן אף לומר שזהו שיר הדאנס/דיסקו היחיד שהלהקה אי פעם יצרה.
הוא נפתח בחריקת גיטרה צורמת וממשיך למלודיה קצבית וסוחפת.
לפי השם עצמו, השיר הוא מטפורה לרגש האהבה, בו היא מתוארת כרכבת הרים.
הרוק הפסיכדלי בולט בשיר הזה במיוחד: הוא נפתח במנגינה שקטה, המתמזגת עם דיבור המספר על ילדותם וחייהם של חברי הלהקה המקוריים, אנתוני קידיס, פלי והלל סלובק המנוח.
כעבור דקה וחצי, השיר פורץ לנגינה מהירה וכבדה, הנמשכת עד סופו.
אורכו של השיר הוא כשבע דקות.
Deep Kick נחשב לאחד השירים האהובים על המעריצים מתוך האלבום, והוא השלישי על פי סדר השירים.
שיר פסיכדלי נוסף, השביעי במספרו.
הוא מאופיין בלחן אקוסטי ושקט יחסית, ובדומה לDeep Kick, אנתוני אינו בדיוק שר, אלא מדבר.
פירושו המילולי הוא הפילוסופיה של העולם, ומחשבותיו של האדם בינו לבין עצמו.
שיר מטאל כבד, ומיוחד בשל קטע המעבר הרגוע המחלק אותו.
עלילת השיר מגוללת את סיפור ילדותו של אנתוני הסולן, אשר נחשף למין ולשימוש בסמים בגיל מוקדם במיוחד.
שמו של השיר מתאר את האווירה ששררה בבית בו הוא גר, אשר התמלא כל יום בסוחרי סמים ונערות צעירות.
שיר שנאמר שנכתב לזכרו של קורט קוביין, סולן וגיטריסט להקת נירוונה, שהשפיעו רבות על הלהקה.
שיר הנושא של האלבום, גם הוא מושפע מהרוק הכבד וצלילי המטאל, והוא ידוע בעיקר בשל אוכו הרב (כשש דקות וחצי), אמנם באופן מילולי הוא דובר על אהבה נעורים ומין, כפי שהיה באלבומיה הקודמים של הלהקה.
גם פה ישנו קטע רגוע ושליו, המסכם את השיר.
הסולו האחרון, אותו מנגן דייב, נמשך כדקה ובו בולטים אפקטי הגיטרה החשמלית בהם הוא נהג להשתמש.
כפי שנאמר מקודם, זוהי בלדה לזכרו של ריבר פיניקס, ידידם של חברי הלהקה.
פלי הבסיסט היה אחראי על כתיבתה, תפקיד אשר היה שייך בדרך כלל לקידיס.
One Love (בתרגום חופשי לעברית: אהבה אחת) הוא אלבום האולפן הרביעי של ה-DJ הצרפתי דייוויד גטה.
האלבום יצא באוגוסט 2009 בהוצאת וירג'ין.
האלבום הצליח מסחרית ונמכר ב-3 מיליון עותקים ברחבי העולם.
One Day in Your Life (מילולית: יום בחייך) הוא שיר של הזמר והיוצר מייקל ג'קסון.
השיר הופץ בהוצאת מוטאון ב-1975, כסינגל השלישי מתוך אלבום האולפן הרביעי של ג'קסון, Forever, Michael.
ב-1981, השיר הופץ בשנית, באלבום האוסף הנושא את אותו שם, לאחר ההד התקשרותי הגדול שיצר האלבום, Off the Wall, למרות שג'קסון הוציא אותו תחת חברת תקליטים שונה.
One More Night (בעברית: לילה אחד נוסף) הוא שיר של הלהקה האמריקאית מארון 5. השיר יצא ב-19 ביוני 2012 כסינגל השני מאלבום האולפן הרביעי של הלהקה, Overexposed.
השיר נכתב על ידי אדם לוין, שלבאק, מקס מרטין וסוואן קוטצ'ה והופק על ידי מקס מרטין ושלבאק.
סגנון השיר הוא פופ עם נגיעות של רגאיי, והוא הגיע למקום הראשון במצעד הבילבורד הוט 100.
הלהקה פרסמה שני קליפים לשיר.
הראשון היה קליפ ליריקה עם מילות השיר ששוחרר כשהשיר יצא לאור.
הקליפ הרשמי, בו מופיעים חברי הלהקה, יצא כשבוע לאחר מכן.
הקליפ נפתח בתמונה של שני דגי זהב שוחים בקערה, לצד תמונות של משפחה, ונמשך לתוך בוקר בחיי משפחה אידיאלית: אמא, אבא ותינוקת.
תוך כדי התמונות מחיי המשפחה מראים את האב (אדם לוין), מתאגרף שמתאמן ומשקיע בעבודתו.
הוא יוצא לקרב חשוב, על אף שאשתו לא מרוצה, ובמקביל להתנהלות הקרב בזירה, האישה אורזת את חפציה.
בסופו של דבר הוא מנצח בקרב, אך חוזר לבית ריק, ומגלה שאיבד את הדברים החשובים באמת בחיים.
האישה והתינוקת נעלמו וכל מה שנשאר לו אלו הם שרידי המקצוע שלו - גביעים, חבל קפיצה, כמה תמונות ודג זהב בודד.
האישה בקליפ מגולמת על ידי השחקנית מינקה קלי והתינוקת היא לוסיה, בתו של מנהל ההופעות של הלהקה.
המתחים כמעט גרמו ללהקה להתפרק עד שהם הגיעו לפריצת דרך עם האלתור של "One".
השיר נכתב אחרי שחברי הלהקה קיבלו השראה ממהלך הרמוני שהגיטריסט דה אדג' ניגן באולפן.
המילים, אשר נכתבו על ידי הסולן בונו, הושפעו ממערכות היחסים השבורות של חברי הלהקה ומאיחוד גרמניה מחדש.
"One" יצא כסינגל צדקה וההכנסות מהמכירות שלו הועברו לטובת חקר מחלת האיידס.
השיר הגיע למקום הראשון במצעד הסינגלים האירי, מצעד הסינגלים של המגזין RPM הקנדי ומצעדי שירי הרוק ושירי הרוק המודרני של בילבורד.
הוא גם הגיע למקום השלישי בניו זילנד, למקום הרביעי באוסטרליה, למקום השביעי במצעד הסינגלים הבריטי ולמקום העשירי במצעד הסינגלים האמריקאי בילבורד הוט 100. לקידום השיר, הלהקה צילמה כמה וידאו קליפים, למרות שהם לא היו מרוצים עד אחרי השלישי.
השיר זכה לשבחים על ידי המבקרים עם יציאתו, ומאז הוא הופיע בסקרים של השירים הטובים ביותר אי פעם.
U2 ביצעה את "One" ברוב סיבובי ההופעות שלה מאז ביצועו הראשון בהופעה ב-1992, והוא הופיע בהרבה סרטי הופעות של הלהקה.
בהופעות חיות, הלהקה משתמשת הרבה בשיר לקידום זכויות אדם וצדק חברתי, וארגון הצדקה של בונו, "ONE Campaign", נקרא על שם השיר.
ב-2005, U2 הקליטה את השיר מחדש עם מרי ג'יי בלייז באלבום שלה The Breakthrough.
באוקטובר 1990, U2 הגיעה לברלין בערב איחוד גרמניה מחדש כדי להתחיל את הסשנים של ההקלטות של Achtung Baby באולפני הנסה.
הלהקה ציפתה לקבל השראה מ"אירופה החדשה" ומאיחוד העיר.
במקום זאת, הלהקה חשבה שמצב הרוח היה עגום מדי ובמהרה החל קונפליקט על הכיוון המוזיקלי של הלהקה והאיכות של החומרים שלה.
בזמן שהבסיסט אדם קלייטון והמתופף לארי מולן ג'וניור העדיפו סאונד דומה יותר לעבודות הקודמות של U2, הסולן בונו והגיטריסט דה אדג' הושפעו מהמוזיקה התעשייתית וממוזיקת הדאנס האלקטרונית של התקופה והיו בעד שינוי.
ללהקה גם היו קשיים לפתח דמואים ורעיונות מוזיקליים לכדי שירים שלמים.
בונו ודה אדג' האמינו שחוסר ההתקדמות היה אשמת הלהקה, בעוד שקלייטון ומולן האמינו שהבעיה הייתה איכות השירים.
מולן אמר שהוא חשב ש"זה אולי יהיה הסוף" של הלהקה.
בסופו של דבר, הלהקה הגיעה לפריצת דרך בסשנים.
בזמן שהם עשו ג'אמינג בשיר בשם "Sick Puppy", גרסה מוקדמת של "Mysterious Ways", הלהקה ניסתה מהלכים הרמוניים שונים עבור הגשר.
הג'אם סשן נפסק ודה אדג' ניסה לנגן אותם לבד על גיטרה אקוסטית בזמן ש"כולם ניסו להחליט אם הם היו טובים".
בהצעתו של המפיק דניאל לנואה, דה אדג' ניגן שני חלקים שונים זה אחרי זה.
הלהקה אהבה את איך שזה נשמע והחליטה לנגן את זה ביחד.
דה אדג' אמר על האלתור ש"פתאום משהו רב עוצמה קרה בחדר".
הוא הוסיף ש"כולם זיהו שזו הייתה יצירה מיוחדת.
זה כאילו שראינו בחטף מה השיר יכול להיות".
זמן קצר לאחר מכן, הלהקה פיתחה את יצירת המוזיקה לשיר "One".
בונו זוכר ש"המלודיה, המסנה - הכול נכתב בתוך 15 דקות".
הוא גם אמר שהמלים "פשוט נפלו מהשמיים, מתנה".
הקונספט של השיר הושפע ממערכות היחסים השבורות של חברי הלהקה, מאיחוד גרמניה מחדש ומהסקפטיות של בונו מהרעיון ההיפי של "אחדות".
כתיבת השיר נתנה השראה ללהקה ושינתה את נקודת המבט שלהם על הסשנים של ההקלטות.
מולן אמר שהשיר אישר מחדש את "גישת הדף הריק" להקלטות והרגיע את הלהקה שלא הכול היה אבוד.
לאחר האלתור הראשוני של השיר, קלטות של ההקלטות נשלחו לעוזר ההפקה בריאן אינו כדי שיחווה את הדעה שלו.
אינו בילה תקופות זמן ממושכות הרחק מהסשנים לפני שהוא ביקר כדי לעבור על השירים, והוא האמין שלהרחיק את עצמו מהעבודה אפשר לו לקבל פרספקטיבה רעננה על החומר.
הלהקה הייתה לחוצה מאיכות החומרים, אבל כשאינו הגיע לברלין, הם הופתעו לשמוע שהוא אהב את רוב הקלטות.
עם זאת, בונו זוכר שאינו אמר, "יש רק שיר אחד שאני ממש מתעב, וזה 'One'".
אינו הרגיש שהם צריכים לפרק את השיר.
הלהקה חזרה לדבלין ב-1991 כדי להקליט באחוזת אלסינור על קו החוף של דלקי.
הלהקה המשיכה לעבוד על השיר שם, אבל לא מצאה מיקס שהיא היא הייתה מרוצה ממנו.
דה אדג' חדש שהיה להם את הבסיס של השיר, אבל שהוא היה זקוק ל"חזית".
אינו יצר מיקס משל עצמו, אשר נתן ללהקה רעיון טוב יותר לעיבוד שהם אהבו.
אינו רצה שהם יסירו את האלמנטים המלנכוליים מהשיר ושכנעה אותם להסיר את הגיטרה האקוסטית מהשיר.
בזמן העבודה עם לנואה באולפן, בונו הציע שלנואה ינגן קטע קטן בגיטרה והקטע נכנס לגרסה הסופית של השיר.
המיקס הסופי הושלם באולפני וינדמיל ליין בספטמבר 1991 בערב האחרון של הסשנים של הקלטות האלבום, כאשר כמה תוספות של הרגע האחרון נוספו לשיר.
בונו תיאר את נושא השיר ואמר: "זה שיר על התאחדות, אבל זה לא הרעיון ההיפי הוותיק של 'בואו כולנו נחיה ביחד'.
הוא אומר, כולנו אחד, אבל אנחנו לא אותו הדבר.
הוא לא אומר שאנחנו אפילו רוצים להסתדר זה עם זה, אבל שאנחנו חייבים להסתדר זה עם זה בעולם כדאי שהוא ישרוד.
הוא תזכורת שאין לנו ברירה".
דה אדג' תיאר את השיר ברמה אחת כ"שיחה מרירה, מעוותת וארסית בין שני אנשים שעברו הרבה דברים כואבים וקשים ביחד".
ברמה אחרת, הוא הציע שהשורה "we get to carry each other" מציגה "חסד" לשיר.
מעריצים רבים אמרו ללהקה שהם השמיעו את השיר בחתונה שלהם, ובונו אמר, "אתם משוגעים?
זה שיר על פרידה!" היו כמה השערות שהשיר מתאר שיחה בין אב לבן ההומוסקסואל שלו שחיובי ל-HIV, בהתבסס על הקשר של השיר לדייוויד ווינרוביץ', אומן הומוסקסואל שנפטר מאיידס.
ב-2005, בונו אמר ש"זה סיפור על אב ובן.
ניסיתי לכתוב על מישהו שהכרתי שיצא מהארון ופחד לספר על כך לאבא שלו.
"One" יצא כסינגל השלישי מהאלבום Achtung Baby ב-24 בפברואר 1992 כסינגל צדקה, כאשר כל התמלוגים של הלהקה נתרמים לטובת ארגונים שונים של חקר מחלת האיידס בכל מדינה שבה השיר יצא.
מנהל הלהקה פול מקגינס הגיב על ההחלטה שלהם: "הלהקה מרגישה ש[איידס] הוא העניין הדחוף ביותר היום, ואנחנו ממש צריכים למקד את תשומת הלב של אנשים במגפת האיידס שאיתנו כבר עשר שנים".
על מנת לקדם מין בטוח, U2 מכרה קונדומים עם שם האלבום Achtung Baby בהופעות של סיבוב ההופעות שלהם Zoo TV.
הצילום על העטיפה של הסינגל היא צילום של דייוויד ווינרוביץ' שמציג בופאלו נופלים מצוק אחרי שציידים ילידים רדפו אחריהם.
הערות הסינגל מסבירות שווינרוביץ' "מזהה את עצמו ואותנו עם הבופאלו שנדחפים לעבר הלא נודע על ידי כוחות שאנחנו לא יכולים לשלוט עליהם או אפילו להבין אותם".
הסינגל הגיע למקום השביעי במצעד הסינגלים הבריטי, למקום העשירי במצעד הסינגלים האמריקאי בילבורד הוט 100 ולמקום הראשון במצעד שירי הרוק ושירי הרוק המודרני גם כן של בילבורד.
שלושה וידאו קליפים נוצרו לשיר "One".
הראשון בוים על ידי אנטון קורביין, צולם בברלין ומציג את חברי הלהקה מופיעים באולפני הנסה יחד עם צילומים של מכוניות טראבנט וצילומים של הלהקה בדראג.
בונו הסביר שהרעיון לעשות דראג "היה מבוסס על הרעיון שאם חברי U2 לא יכולים לעשות את זה, אנחנו חייבים לעשות את זה!" והוא הושפע על ידי החוויות של הלהקה כשהם לבשו דראג בקרנבל סנטה קרוס דה טנריפה.
עם זאת, הלהקה הורידה את הווידאו קליפ מחשש שהסטטוס של השיר כסינגל צדקה לאיידס יגרום למבקרים למצוא פרשנות שקשורה לאיידס בווידאו קליפ.
דה אדג' הסביר, "לא רצינו לחבר בחזרה את עניין האיידס לעולם המיניות...
זה לא היה שווה את הסיכון שאנשים ידמיינו שאנחנו אומרים משהו על איידס דרך הדראג, וזה ממש לא מה שניסינו להגיד".
הווידאו קליפ השני בוים על ידי מארק פלינגטון.
מופיעות בו תמונות של פרחים, שם השיר בשפות שונות, כולל עברית, וצילומים בהילוך איטי של באפולו רצים, המובילים לצילום של דייוויד ווינרוביץ' של באפולו נופלים.
הלהקה לא חשבה שהווידאו קליפ של פלינגטון יקדם טוב את הסינגל.
הלהקה צילמה ווידאו קליפ שלישי בניסיון לפנות לקהל רחב יותר.
הוא בוים על ידי פיל ג'ואנו וצולם בעיקר בתחילת מרץ 1992 במועדון לילה במנהטן בשם "נלס".
הווידאו קליפ מציג את בונו בזמן שהוא יושב ליד שולחן, מעשן סיגר ושותה בירה, יחד עם צילומים של הלהקה בהופעה.
לאחר צאת האלבום Achtung Baby, מבקרים שיבחו את "One".
בסקר המבקרים של מגזין הווילג' ווייס Pazz & Jop של 1992, "One" היה במקום השמיני ברשימת הסינגלים הכי טובים שלהם.
ב-1992, אקסל רוז מ-Guns N' Roses אמר למגזין RIP: "אני חושב שהשיר שלהם 'One' הוא אחד מהשירים הכי טובים שנכתבו.
עכשיו אני יכול לראות ולהבין למה אנשים היו בקטע של U2 לפני שנים."
"One" בוצע לראשונה בהופעה חיה ב-29 בפברואר 1992 בלייקלנד, פלורידה בערב הפתיחה של סיבוב ההופעות Zoo TV, והוא בוצע בכל הופעה של U2 עד ההופעה הראשונה של סיבוב ההופעות Innocence + Experience בוונקובר, קנדה.
הביצועים של השיר בסיבוב ההופעות Zoo TV לוו בצילומים מהווידאו קליפ השני עם צילום של בופאלו נופלים של דייוויד ווינרוביץ'.
לאורך ההיסטוריה של השיר, בונו הוסיף פעמים רבות מילים לשיר בהופעות חיות בווריאציות שונות של המילים:
"One" הופיע ברשימות רבות של השירים הטובים ביותר.
ב-2004, מגזין הרולינג סטון שם את השיר במקום ה-26 ברשימת 500 השירים הגדולים בכל הזמנים.
בגרסה מעודכנת של הרשימה ב-2021, השיר הוצב במקום ה-62. ב-2003, מהדורה מיוחדת של מגזין Q בשם "1001 השירים הכי טובים אי פעם" הציבה את "One" כשיר הטוב ביותר אי פעם.
VH1 דירגה את השיר במקום השני ברשימת "השירים הכי טובים של שנות ה-90".
ב-2005, מגזין בלנדר דירג את השיר במקום הרביעי ברשימת "500 השירים הכי טובים מאז שנולדת".
בשנה לאחר מכן, קוראי Q הצביעו לשיר "One" כשיר החמישי הכי טוב בהיסטוריה.
השיר הופיע בספר "1001 Songs: The Great Songs of All Time and the Artists, Stories, and Secrets" מ-2006. הוא נמצא ברשימת 500 השירים שעיצבו את הרוק אנד רול של היכל התהילה של הרוק אנד רול.
אדם קלייטון - גיטרה באס
בריאן אינו - קלידים נוספים
דניאל לנואה - גיטרה נוספת
הפקה - דניאל לנואה ובריאן אינו
טכנאות קול נוספת - רובי אדמס
עוזרת טכנאות קול - שאנון סטרונג
עוזרת מיקסינג - שאנון סטרונג
One Last Time (בתרגום חופשי לעברית: פעם אחת אחרונה) הוא שיר של הזמרת האמריקאית אריאנה גרנדה, השיר יצא כסינגל שיווקי בבריטניה ב-22 באוגוסט 2014 וכסינגל רשמי ב-10 בפברואר 2015 כסינגל החמישי והאחרון מתוך האלבום השני שלה, My Everything.
לאחר יציאתו השיר זכה להצלחה בינונית לעומת הסינגלים שקדמו לו באלבום אך זכה להצלחה מחודשת לאחר הפיגוע שהתרחש לאחר הופעתה של גרנדה במנצ'סטר ארנה כאשר השיר הפך למזוהה עם הפיגוע וזכה להצלחה רבה בבריטניה בפרט ובכל אירופה בכלל.
הסינגל לא זכה להצלחה גדולה באמריקה כמו הסינגלים שקדמו לו והגיע למקום ה-13 בלבד בבילבורד האמריקאי ומקום 12 בקנדה.
אולם, באירופה השיר זכה להצלחה רבה לאחר שיצאו לו גרסאות מיוחדות שנכנסו לעשירייה הפותחת במצעדים בצרפת ובאיטליה.
השיר הגיע למקום שני במצעד הסינגלים הבריטי שנתיים לאחר יציאתו כיוון שהפך למזוהה עם הפיגוע במנצ'סטר ארנה שאירע לאחר הופעתה של גרנדה.
ב-15 בפברואר יצא הקליפ לשיר, הקליפ קיבל ביקורות חיוביות בעיקר אך קיבל ביקורת שלילית בגלל הדמיון הגדול של הקליפ לקליפ "You Are the One" של הלהקה האוסטרלית "Safia", הקליפ צבר למעלה מ-300 מיליון צפיות.
One Love Manchester (בתרגום לעברית: אהבה אחת מנצ'סטר) היה מופע צדקה וספיישל טלוויזיוני בריטי שנערך ב-4 ביוני 2017, שאורגן על ידי הזמרת האמריקאית אריאנה גרנדה בתגובה לפיגוע לאחר הופעתה במנצ'סטר ארנה שבועיים קודם לכן.
המופע התקיים באצטדיון הקריקט באולד טראפורד במנצ'סטר, בריטניה ושודר ב-BBC One עם המנחים הבריטיים שרה קוק ואורה אובודה.
בין הזמרים האורחים נכללו ג'סטין ביבר, הבלאק אייד פיז, קולדפליי, מיילי סיירוס, ממפורד אנד סאנז, נייל הורן, ליטל מיקס, קייטי פרי, טייק ד'את, אימוגן הייפ, פארל ויליאמס, רובי ויליאמס וליאם גלאגר.
רווחים מהאירוע נתרמו לקרן החירום We Love Manchester, אשר הוקמה על ידי מועצת העיר מנצ'סטר והצלב האדום הבריטי לאחר הפיגוע ב-22 במאי, בו נהרגו 22 אנשים ונפצעו יותר מ-100. הכספים יסייעו לקרבנות ולמשפחותיהם.
הצלב האדום הבריטי דיווח כי קיבל יותר מ-10 מיליון יורו (13 מיליון דולר) בתרומות ב-12 השעות שלאחר המופע.
למרות הבדלי הזמן, רשתות טלוויזיה של לפחות 50 מדינות שונות שידרו את המופע בשידור חי, אשר בו זמנית שודר בשידור חי בפלטפורמות שונות, כולל טוויטר, פייסבוק ו-YouTube.
זהו המשדר הנצפה ביותר בבריטניה ל-2017, עם כ-14 מיליון צופים בממוצע ו-22 מיליון צופים בשיא השידור.